Паслуга акалітату – гэта абавязковая ступень на шляху падрыхтоўкі да святарства, якую семінарысты атрымліваюць пасля паслугі лектарату. Лектарат дазваляе семінарыстам публічна чытаць Божае слова, але не дае яшчэ права гаварыць казанні, якія зарэзерваваны выключна для прадстаўнікоў духавенства (дыяканы, святары і біскупы). Акалітат дае права семінарысту ўдзяляць Святую Камунію вернікам і рабіць выстаўленне Найсвяцейшага Сакраманту без права благаслаўлення. Семінарыст-акаліт можа таксама праводзіць пурыфікацыю літургічнага посуду падчас св. Імшы і праводзіць абрад асвячэння страваў на велікодны стол.